Litauen har til sammen 1700 km grenser mot nabolandene. Landets nabo i nord er Latvia. De deler en grense på 453 km. Den østlige grensen mot Belarus som også er EU og fra desember 2007 Schengensamarbeidets østgrense, er noe lengre, 502 km, mens grensen mot Polen i sør er på 91 km. Grensen mot Polen er ganske travel på grunn av den internasjonale trafikken som passerer her. Litauen har en 227 km lang grense mot Russland og den russiske enklaven Kaliningrad oblast med byen Kaliningrad. Kystlinjen er på 99 km.